stanford-oval/wikipedia huggingface dataset:
รัฐบาลมีแชล บาร์นีเย
ประวัติ > การแต่งตั้งคณะรัฐบาล

ในวันที่ 19 กันยายน มีการนำเสนอรายชื่อรัฐมนตรีชุดแรกจากนายกรัฐมนตรีแต่ถูกรายชื่อชุดนี้ปฎิเสธโดยประธานาธิบดี หลังจากนั้น ในวันที่ 21 กันยายน หลังจากการมีเสนอรายชื่อรัฐมนตรีชุดใหม่ ในที่สุดก็ได้มีการประกาศคณะรัฐมนตรีโดยอเล็กซี โกห์แลร์ เลขาธิการทำเนียบประธานาธิบดี
ผู้สังเกตการณ์ฝ่ายซ้ายหลายบุคคลมองว่ารัฐบาลชุดนี้เป็นรัฐบาลฝ่ายขวาที่สุดภายใต้สาธารณรัฐฝรั่งเศสที่ 5 เนื่องจากมีรัฐมนตรีหลายคนที่เคยรณรงค์ต่อต้านการสมรสเพศเดียวกันมาก่อน
ประวัติ > การปรับปรุงรัฐบาล

ภายหลังแต่งตั้งรัฐบาล มีการปรับปรุงตำแหน่งหลายครั้ง ดังนี้
| วัน/เดือน/ปี |  พ้น |  โยกย้าย |  แต่งตั้งเพิ่ม |
| --- | --- | --- | --- |
| 27 กันยายน ค.ศ. 2024 | 0 | 0 | 2 |
ประวัติ > การสิ้นสุดรัฐบาล

เมื่อวันที่ 2 ธันวาคม ค.ศ. 2024 บาร์นีเยได้ใช้อำนาจมาตรา 49 วรรค 3 ของรัฐธรรมนูญฝรั่งเศสเพื่อรับรองและรับผิดชอบ ในฐานะหัวหน้ารัฐบาล งบประมาณประกันสังคมสำหรับปี ค.ศ. 2025 โดยไม่มีการลงมติจากสมัชชาแห่งชาติ กระตุ้นให้ทั้งพันธมิตรแนวร่วมประชาชนใหม่และสมาชิกพรรคชุมนุมแห่งชาติยื่นญัตติไม่ไว้วางใจรัฐบาลของเขา ในที่สุด เมื่อวันที่ 4 ธันวาคม ค.ศ. 2024 หลังจากดำรงตำแหน่งได้สามเดือนเท่านั้น รัฐบาลของมีแชล บาร์นีเยถูกล่มสายจากการลงมติไม่ไว้วางใจของสมาชิกสมัชชาแห่งชาติด้วยคะแนนเสียง 331-244 ซึ่งได้รับการสนับสนุนจากทุกพรรคจากพันธมิตร แนวร่วมประชาชนใหม่ (ลาฟร็องแซ็งซูมีซ พรรคสังคมนิยม นักนิเวศนิยม พรรคคอมมิวนิสต์ฝรั่งเศส) และสมาชิกจากพรรคชุมนุมแห่งชาติและพรรคสหภาพขวาเพื่อสาธารณรัฐ ทำให้รัฐบาลบาร์นีเยเป็นรัฐบาลแรกที่แพ้การลงมติไม่ไว้วางใจนับตั้งแต่รัฐบาลชุดที่ 1 ของฌอร์ฌ ปงปีดูในปี ค.ศ. 1962
เชิงอรรถ

↑  ชื่อเต็มของตำแหน่งเป็น "นายกรัฐมนตรี รับผิดชอบด้านการวางแผนนิเวศวิทยาและพลังงาน" (Premier ministre, chargé de la Planification écologique et énergétique)
↑  ฝ่ายสนับสุนนรัฐบาลของพรรค
ถนนสุขสวัสดิ์

|  ทางหลวงแผ่นดินหมายเลข 303 |
| --- | --- |
ถนนสุขสวัสดิ์

ถนนสุขสวัสดิ์ ช่วงตลาดบางปะกอก ก่อนถึงห้างเทสโก้ โลตัส บางปะกอก
ข้อมูลของเส้นทาง
ความยาว: 21.732 กิโลเมตร (13.504 ไมล์)
ทางแยกที่สำคัญ
ปลายทางทิศตะวันตก: ถนนสมเด็จพระเจ้าตากสิน (สะพานข้ามคลองดาวคะนอง) ใน เขตจอมทอง กรุงเทพมหานคร
ปลายทางทิศตะวันออก: ป้อมพระจุลจอมเกล้า ใน อ.พระสมุทรเจดีย์ จ.สมุทรปราการ
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนสุขสวัสดิ์ (อักษรโรมัน: Thanon Suk Sawat) ซึ่งระยะทางส่วนใหญ่ของถนนมีฐานะเป็น ทางหลวงแผ่นดินหมายเลข 303 สายราษฎร์บูรณะ–พระสมุทรเจดีย์ (ในสมัยก่อนมีชื่อว่า "ทางหลวงแผ่นดินสายดาวคะนอง - ป้อมพระจุล") สร้างตั้งแต่สมัยจอมพล ป. พิบูลสงคราม ถนนนี้ตั้งชื่อนี้เพื่อเป็นเกียรติแก่ร้อยโทหม่อมเจ้าธัญญลักษณ์ ศุขสวัสดิ นายช่างหัวหน้าการก่อสร้าง กรมทางหลวง เมื่อวันที่ 10 ธันวาคม พ.ศ. 2493 ตามนโยบายของรัฐบาล มีความยาวทั้งหมด 28 กิโลเมตร โดยเริ่มต้นกิโลเมตรที่ 0 นับจากสะพานพระพุทธยอดฟ้าเป็นต้นมา แต่ถนนมีจุดเริ่มต้นตั้งแต่ถนนสมเด็จพระเจ้าตากสิน (สะพานข้ามคลองดาวคะนอง) จนถึงป้อมพระจุลจอมเกล้า เริ่มต้นทางหลวงแผ่นดินตั้งแต่ถนนพระรามที่ 2 เป็นถนนขนาด 8 ช่องทางจราจรตั้งแต่ดาวคะนองถึงสามแยกวัดพระสมุทรเจดีย์ แล้วส่วนของสามแยกพระสมุทรเจดีย์–ป้อมพระจุลจอมเกล้ามีขนาด 2 ช่องทางจราจร
อนึ่ง ถนนสุขสวัสดิ์ช่วงตั้งแต่สะพานข้ามคลองดาวคะนองถึงสะพานข้ามคลองบางปะแก้วเป็นเส้นแบ่งเขตการปกครองระหว่างเขตจอมทองกับเขตราษฎร์บูรณะ
ถนนสุขสวัสดิ์ช่วงตั้งแต่กิโลเมตรที่ 0 ถึงกิโลเมตรที่ 6+463 อยู่ในความรับผิดชอบของสำนักการโยธา กรุงเทพมหานคร ส่วนตั้งแต่กิโลเมตรที่ 6+463 ถึงกิโลเมตรที่ 21+732 อยู่ในความรับผิดชอบของแขวงทางหลวงสมุทรปราการ ส่วนที่เหลือตั้งแต่กิโลเมตรที่ 21+732 จนถึงป้อมพระจุลอมเกล้า อยู่ในความรับผิดชอบขององค์การบริหารส่วนจังหวัดสมุทรปราการ
ในปีพ.ศ. 2493 ได้มีประกาศเรื่องต้้งชื่อทางหลวงเเผ่นดินและสะพานขนาตใหญ่ เมื่อวันที่ 10 ธันวาคม พ.ศ. 2493  ต่อมาในปีพ.ศ. 2506 มีประกาศสำนักนายกรัฐมนตรี เรื่อง ระบบหมายเลขทางหลวงแผ่นดินแห่งประเทศไทย. พ.ศ. 2506 โดยที่ทางหลวงแผ่นดินได้มีระบบหมายเลขทางหลวงเป็นระบบสากลแล้ว จึงเห็นสมควรยกเลิกชื่อทางหลวงแผ่นดินที่ได้ขนานนามไว้แล้วเสียทั้งหมด และให้ใช้ระบบหมายเลขทางหลวงแผ่นดินแห่งประเทศไทย พ.ศ. 2506 ลงวันที่ 23 พฤษภาคม 2506 จึงได้กำหนดให้เป็นทางหลวงแผ่นดินหมายเลข 405 สายป้อมพระจุลจอมเกล้า - วงเวียนท่าพระ - พระราม 6 -  รังสิต ต่อมาในปีต่อมาในปีพ.ศ. 2509 พ.ศ. 2511 พ.ศ. 2516 ได้มีประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัดแห่งประเทศไทย พ.ศ. 2509  จึงให้ยกเลิกประกาศสำนักนายกรัฐมนตรี เรื่อง ระบบหมายเลขทางหลวงแผ่นดินแห่งประเทศไทย พ.ศ. 2506 ลงวันที่ 23 พฤษกาคม 2506  ประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัด พ.ศ. 2511  ให้ยกเลิกประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัดแห่งประเทศไทย พ.ศ.2509 ลงวันที่ 25 มิถุนายน 2509  ประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัด พ.ศ. 2516   จึงทำให้มาใช้ทางหลวงแผ่นดินหมายเลข 303 สายดาวคะนอง - ป้อมพระจุล และสายราษฎร์บูรณะ–พระสมุทรเจดีย์ ตามลำดับ
ทางแยกที่สำคัญ

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
ถนนสุขสวัสดิ์ (เขตกรุงเทพมหานครควบคุม)
| กรุงเทพมหานคร | 0+000 | แยกดาวคะนอง | เชื่อมต่อจาก:  ถนนสมเด็จพระเจ้าตากสิน จากวงเวียนใหญ่, ดาวคะนอง | เชื่อมต่อจาก:  ถนนสมเด็จพระเจ้าตากสิน จากวงเวียนใหญ่, ดาวคะนอง |  |
| กรุงเทพมหานคร | 0+000 | แยกดาวคะนอง | ไม่มี  | ถนนจอมทอง ไปถนนเอกชัย |  |
 ดาวคะนอง–ป้อมพระจุลจอมเกล้า (ถนนสุขสวัสดิ์)
| กรุงเทพมหานคร | 6+463 | − | เชื่อมต่อจาก: ถนนสุขสวัสดิ์ (ในเขตควบคุมกรุงเทพมหานคร) | เชื่อมต่อจาก: ถนนสุขสวัสดิ์ (ในเขตควบคุมกรุงเทพมหานคร) |  |
| กรุงเทพมหานคร |  | แยกบางปะแก้ว | ไม่มี  |  ถนนพระรามที่ 2 ไปสมุทรสาคร |  |
| กรุงเทพมหานคร |  | แยกราษฎร์พัฒนา |  ถนนราษฎร์พัฒนา บรรจบถนนราษฎร์บูรณะ  | ไม่มี |  |
| กรุงเทพมหานคร |  | แยกประชาอุทิศ | ไม่มี  |  ถนนประชาอุทิศ ไปทุ่งครุ |  |
| กรุงเทพมหานคร |  | ด่านเก็บเงินสุขสวัสดิ์ |  ทางพิเศษเฉลิมมหานคร ไป สะพานพระราม 9  |  ทางพิเศษเฉลิมมหานคร ไป  ถนนพระรามที่ 2 |  |
| กรุงเทพมหานคร |  |  | ทางเชื่อมต่อสะพานภูมิพล 1, 2 ไปถนนพระรามที่ 3, ถนนปู่เจ้าสมิงพราย, ถนนกาญจนาภิเษก  | ไม่มี |  |
| สมุทรปราการ |  | แยกพระประแดง | ถนนนครเขื่อนขันธ์ ไปพระประแดง                 | ไม่มี |  |
| สมุทรปราการ |  | ทางแยกต่างระดับสุขสวัสดิ์ |   ทางพิเศษกาญจนาภิเษก ไปบางนา  |    ถนนกาญจนาภิเษก (วงแหวนรอบนอกด้านใต้) ไปถนนพระรามที่ 2 |  |
| สมุทรปราการ |  | แยกพระสมุทรเจดีย์ | ไม่มี  |  ถนนสุขสวัสดิ์ ไปป้อมพระจุลจอมเกล้า |  |
| สมุทรปราการ |  | แยกพระสมุทรเจดีย์ | ตรงไป: ถนนสุขสวัสดิ์-พระสมุทรเจดีย์ เข้าพระสมุทรเจดีย์ | ตรงไป: ถนนสุขสวัสดิ์-พระสมุทรเจดีย์ เข้าพระสมุทรเจดีย์ |  |
| สมุทรปราการ | 21+732 | − | ตรงไป: ถนนสุขสวัสดิ์ ไปป้อมพระจุลจอมเกล้า | ตรงไป: ถนนสุขสวัสดิ์ ไปป้อมพระจุลจอมเกล้า |  |
ถนนสุขสวัสดิ์ (องค์การบริหารส่วนจังหวัดสมุทรปราการ)
| สมุทรปราการ |  |  | ไม่มี  |  ถนนเลียบคลองสรรพสามิต ไปวัดคู่สร้าง, บางขุนเทียน, จังหวัดสมุทรสาคร |  |
| สมุทรปราการ |  |  | ไม่มี  | ถนนสุขสวัสดิ์-วัดสาขลา ไปวัดสาขลา |  |
      สะพาน              กำลังก่อสร้างหรือโครงการในอนาคต
สถานที่สำคัญ

โรงเรียนบางปะกอกวิทยาคม
ตลาดบางปะกอก
วัดสารอด
สะพานกาญจนาภิเษก
วัดพระสมุทรเจดีย์
ป้อมพระจุลจอมเกล้า
หมวดการทางพระสมุทรเจดีย์
ป้อมผีเสื้อสมุทร
แหล่งข้อมูลอื่น

เพจ: นครเขื่อนขันธ์ ปากลัด-พระประแดง (Samut Prakan)
ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ทัศนียา การสมนุช

| ทัศนียา การสมนุช |
| --- | --- |
ทัศนียากำลังให้สัมภาษณ์กับผู้สื่อข่าวในวันแถลงข่าวเปิดกล้องของละครเรื่อง บ่วงวิมาลา
สารนิเทศภูมิหลัง
ชื่อเกิด: ทัศนียา การสมนุช
เกิด: 14 ธันวาคม พ.ศ. 2537 (30 ปี) อำเภอปากเกร็ด จังหวัดนนทบุรี ประเทศไทย
ส่วนสูง: 175 เซนติเมตร
อาชีพ: นักแสดง นักร้อง นางแบบ พิธีกร ยูทูบเบอร์ นักธุรกิจ
ปีที่แสดง: พ.ศ. 2555–ปัจจุบัน
ผลงานเด่น: ปู - แม่ปูเปรี้ยว (2555)  วิรงรอง - โดมทอง (2556)  เปีย - คมพยาบาท (2557)  กุมาริกา/กวาง - มรสุมสวาท (2558)  เจ้านางปิ่นมณี - เพลิงพระนาง (2560)  พิกุล/นางโหง - วังนางโหง (2560)  ถวิกา - ระบำมาร (2561)  คำแพง - สารวัตรใหญ่ (2562)  ลินิน - ปีกหงส์ (2563)  อรปรียา - บ่วงวิมาลา (2565)
สังกัด: ช่อง 7 เอชดี (2555–ปัจจุบัน)
โทรทัศน์ทองคำ: นักแสดงสนับสนุนหญิงดีเด่น พ.ศ. 2560 - เพลิงพระนาง
ทัศนียา การสมนุช (เกิด 14 ธันวาคม พ.ศ. 2537) ชื่อเล่น เปรี้ยว เป็นนักแสดง นางแบบ นักร้องชาวไทย สังกัดสถานีโทรทัศน์สีกองทัพบกช่อง 7
ประวัติ

ทัศนียา เกิดเมื่อวันที่ 14 ธันวาคม พ.ศ. 2537 จบชั้นมัธยมศึกษาตอนปลายจากโรงเรียนสตรีนนทบุรีระหว่างที่เรียนอยู่นั้น ทัศนีย์เป็นเด็กกิจกรรมของโรงเรียน มีความสามารถพิเศษ อาทิ รำไทย และร้องทำนองเสนาะ ทัศนียาเริ่มต้นเข้าวงการด้วยการถ่ายแบบตามนิตยสาร ปัจจุบันทัศนียาจบการศึกษาระดับปริญญาตรีจากคณะนิเทศศาสตร์ เอกประชาสัมพันธ์ มหาวิทยาลัยกรุงเทพ
ทัศนียามีผลงานแสดงละครโทรทัศน์เรื่องแม่ปูเปรี้ยว  ในปี พ.ศ. 2555 และปีถัดมาเรื่อง โดมทอง  ในปี พ.ศ. 2557 แสดงเรื่อง คมพยาบาท  ในปี 2560 รับบทเป็น เจ้านางปิ่นมณี ในเพลิงพระนาง  ที่เธอได้รับรางวัลโทรทัศน์ทองคำ ประจำปี 2560 ในสาขาดาราสนับสนุนหญิงดีเด่น
ต่อมาในปี 2562 รับบทเป็นคำแพง สาวฐานะดี มีเงิน อยู่ต่างจังหวัด ในเรื่องสารวัตรใหญ่
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง ช่อง 7
| พ> ศ. | เรื่อง | บทบาท |
| --- | --- | --- |
| 2555 | แม่ปูเปรี้ยว | ปริทรรศน์ (ปู) |
| 2556 | โดมทอง | วิรงรอง (ปัจจุบัน) / คุณพลับพลึง (อดีต) |
| 2557 | คมพยาบาท | จรรยา บัวแย้ม (เปีย) |
| 2558 | มรสุมสวาท | กุมาริกา อิสรเสวี (กวาง) |
| 2560 | เพลิงพระนาง | เจ้านางปิ่นมณี (พระมหาเทวีเจ้าปิ่นมณี) |
| 2560 | วังนางโหง | พิกุล / นางโหง |
| 2561 | ระบำมาร | ถวิกา กลางลำไพร (วาว) |
| 2562 | สารวัตรใหญ่ | คำแพง เวโรจน์ |
| 2562 | เพลงรักเพลงปืน | เปรียว |
| 2563 | ปีกหงส์ | ลินิน |
| 2563 | ล่าท้าชน | นาตาชา |
| 2565 | บ่วงวิมาลา | อรปรียา (อร) |
| 2566 | แม่โขง | ดร.คิม (ปัจจุบัน) / แม่วาด (อดีต) |
| 2567 | เล่ห์ร้ายเกมลวง | อิงดาว |
ผลงาน > ซีรีส์

ละครโทรทัศน์ด้านล่างนี้ออกอากาศทางช่อง 3
| ปี | เรื่อง | บทบาท |
| --- | --- | --- |
| 2553 | บันทึกกรรม ตอน เมธาวี | เพื่อนเมธาวี |
ผลงาน > ผลงานเพลง

เพลงประกอบละคร
เพลงประกอบละคร แม่ปูเปรี้ยว
เพลง แม่ปูเปรี้ยว (ร้องคู่กับ รังสิต ศิรนานนท์)
เพลง เผลอรัก
เพลงประกอบละคร โดมทอง
เพลง นางครวญ
เพลงประกอบละคร มรสุมสวาท
เพลง เธอคือมรสุม
เพลงประกอบละคร วังนางโหง
เพลง เพราะข้าจะตาม
เพลงประกอบละคร เพลงรักเพลงปืน
เพลง ลอยมา ลอยไป (ร้องคู่กับ ธนากร ศรีบรรจง)
เพลงประกอบละคร ปีกหงส์
เพลง เธอคือรักแท้
เพลงประกอบละคร ล่าท้าชน
เพลง แสงสว่างแห่งรัก (LIGHT OF LOVE)
เพลงประกอบละคร บ่วงวิมาลา
เพลง ใจฉันเป็นของเธอ (ร้องคู่กับ มิกค์ ทองระย้า)
เพลงเฉพาะกิจอื่นๆ
"สองมือพ่อ" เพลงเฉลิมพระเกียรติ 88 พรรษา พระบาทสมเด็จพระเจ้าอยู่หัวฯ ร่วมกับนักแสดงสถานีโทรทัศน์สีกองทัพบกช่อง 7)
"จัดสรร" เพลงจากโปรเจกต์พิเศษ Secre7 Room ร่วมกับ Jetset'er
ผลงาน > ผลงานพิธีกร

พ.ศ. 2564 : PREAWWNP - EP.0 ทางช่อง YouTuber:Preawwnp
รางวัล

| ปี | รางวัล | สาขา | ผลรางวัล | ผลงานที่เข้าชิง |
| --- | --- | --- | --- | --- |
| 2557 | รางวัล สยามดารา สตาร์ส อวอร์ดส์ 2014 | นักแสดงดาวรุ่งหญิง | เสนอชื่อเข้าชิง | คมพยาบาท |
| 2557 | รางวัล สยามดารา สตาร์ส อวอร์ดส์ 2014 | ร้ายได้ใจ สาขาละครโทรทัศน์ | เสนอชื่อเข้าชิง | คมพยาบาท |
| 2561 | สภาศิลปินสร้างสรรค์สังคม | เยาวชนและบุคคลดีเด่น สาขาบันเทิง | ชนะ |  |
| 2561 | รางวัลโทรทัศน์ทองคำ ครั้งที่ 32 | นักแสดงสมทบหญิงดีเด่น | ชนะ | เพลิงพระนาง |
| 2562 | คมชัดลึก อวอร์ด ครั้งที่ 15 | นักแสดงนำหญิงยอดเยี่ยม สาขา ละครโทรทัศน์ | เสนอชื่อเข้าชิง | ระบำมาร |
| 2565 | Maya Entertain Awards 2022 | HEALTHY STAR OF THE YEAR ประจำปี 2022 | ชนะ |  |
| 2565 | คมชัดลึก อวอร์ด ครั้งที่ 19 | นักแสดงสมทบหญิงยอดเยี่ยม สาขา ละครโทรทัศน์ | เสนอชื่อเข้าชิง | บ่วงวิมาลา |
| 2565 | รางวัล Asian Television Awards ครั้งที่ 28 | Best Actress in a Supporting Role | เสนอชื่อเข้าชิง | บ่วงวิมาลา |
แหล่งข้อมูลอื่น

ทัศนียา การสมนุช ที่อินสตาแกรม
| ด ค กรางวัลโทรทัศน์ทองคำ สาขานักแสดงสมทบหญิงดีเด่น |
| --- | --- |
2529–2540:  จุรี โอศิริ (2529)  ปาหนัน ณ พัทลุง (2530)  ธนาภรณ์ รัตนเสน (2531)  ชไมพร จตุรภุช (2532)  ดวงดาว จารุจินดา (2533)  ดวงดาว จารุจินดา (2534)  ปภัสรา ชุตานุพงษ์ (2535)  สุภาภรณ์ คำนวณศิลป์ (2536)  รัญญา ศิยานนท์ (2537)  สิริยากร พุกกะเวส (2538)  บุษกร พรวรรณะศิริเวช (2539)  ธัญญา วชิรบรรจง (2540) 
2541–2551:  บุษกร พรวรรณะศิริเวช (2541)  ธัญญา วชิรบรรจง (2542)  พิศมัย วิไลศักดิ์ (2543)  สกาวใจ พูนสวัสดิ์ (2544)  อำภา ภูษิต (2545)  สกาวใจ พูนสวัสดิ์ (2546)  สโรชา วาทิตตพันธ์ (2547)  สกาวใจ พูนสวัสดิ์ (2548)  สาวิตรี สามิภักดิ์ (2549)  จริยา แอนโฟเน่ (2550)  จารุณี สุขสวัสดิ์ (2551) 
2552–2562:  พิมพ์มาดา บริรักษ์ศุภกร (2552)  รินลณี ศรีเพ็ญ (2553)  ณัฐริกา ธรรมปรีดานันท์ (2554)  ธัญญาเรศ รามณรงค์ (2555)  อำภา ภูษิต (2556)  วรัทยา นิลคูหา (2557)  คะนึงนิจ จักรสมิทธานนท์ (2558)  กมลเนตร เรืองศรี (2559)  ทัศนียา การสมนุช (2560)  ซาร่า เล็กจ์ (2561)  ศรีริต้า เจนเซ่น (2562) 
2563–2573:  บุษกร วงศ์พัวพันธ์ (2563)  ฑิฆัมพร ฤทธิ์ธาอภินันท์ (2564)  เพ็ญพักตร์ ศิริกุล (2565)  ปิยธิดา มิตรธีรโรจน์ (2566)
เซฟฟานี่ อาวะนิค

| เซฟฟานี่ อาวะนิค |
| --- | --- |
เกิด: 15 มกราคม พ.ศ. 2537 (31 ปี) เซฟฟานี่ อาวะนิค เมืองพัทยา จังหวัดชลบุรี
ส่วนสูง: 170 เซนติเมตร
ปีที่แสดง: 2555​–2562
ผลงานเด่น: ลลิต - ยมบาลเจ้าขา (2556)   พริ้มเพรา – คือหัตถาครองพิภพจบสากล (2556)   ปรียา - เจ้าสาวสลาตัน (2557)   รัญชิตา เรืองนิเวศน์ (มิ้นท์) - กุหลาบเล่นไฟ (2557)   เรืองรุ่ง - แหวนสวาท (2558)   ปรางค์ทอง, ตะวัน – เพลิงตะวัน (2558)   พศิกา/พั้นซ์ – ไฟรักเกมร้อน - ทะเลไฟ (2559)   ไอรีณ – ยึดฟ้าหาพิกัดรัก (2561)   ชิโล – ผู้บ่าวอินดี้ ยาหยีอินเตอร์ (2562)
สังกัด: ช่อง 7 เอชดี (2555–2565)
พิฆเนศวร: นักแสดงดาวรุ่งหญิงยอดเยี่ยม  พ.ศ. 2558 – เพลิงตะวัน
เซฟฟานี่ อาวะนิค ชื่อเล่น เซฟ, แคท (เกิดวันที่ 15 มกราคม พ.ศ. 2537) เป็นนักแสดงหญิงชาวไทยเชื้อสายออสเตรีย ผู้ประกวดมิสทีนไทยแลนด์ ปี 2009
ประวัติ

เซฟฟานี่ อาวะนิค เป็นบุตรสาวของ รูเปียส อาวะนิค และสมลักษณ์ อาวะนิค เซฟฟานี่เข้าสู่วงการบันเทิงจากการประกวด มิสทีนไทยแลนด์ ปี 2009 และได้รับรางวัลชนะเลิศ ในเวลาว่างเธอชอบเล่นกีฬาและเล่นเปียโน เธอจบการศึกษาระดับมัธยมศึกษาที่โรงเรียนนานาชาติเดอะรีเจ้นท์พัทยา จบการศึกษาระดับปริญญาตรีที่คณะวิทยาศาสตร์ สาขาชีวการแพทย์ มหาวิทยาลัยมหิดล และมีผลงานเรื่องแรกคือ ไฟมาร รับบทเป็น โพก้า
ในปี 2557 เธอได้รับการเสนอชื่อเข้าชิง รางวัลนาฏราช สาขานักแสดงสมทบหญิงยอดเยี่ยม จากละครเรื่อง กุหลาบเล่นไฟ และในปี 2559 เธอได้รับ รางวัลพิฆเนศวร สาขานักแสดงดาวรุ่งหญิงยอดเยี่ยม จากละครเรื่อง เพลิงตะวัน
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2555 | ไฟมาร | โพก้า | รับเชิญ |
| 2556 | ยมบาลเจ้าขา | ลลิต |  |
| 2556 | คือหัตถาครองพิภพ | พริ้มเพรา |  |
| 2557 | เจ้าสาวสลาตัน | ปรียา |  |
| 2557 | กุหลาบเล่นไฟ | มิ้นท์, รัญชิตา เรืองนิเวศน์ |  |
| 2557 | รักเต็มบ้าน ตอน เพื่อนเก่า | กลิ่น | รับเชิญ |
| 2558 | แหวนสวาท | เรืองรุ่ง |  |
| 2558 | เพลิงตะวัน | ปรางค์ทอง, ตะวัน |  |
| 2559 | ไฟรักเกมร้อน | พั้นธ์ , พศิกา เกียรติดำรงกุล |  |
| 2559 | ทะเลไฟ | พั้นธ์ , พศิกา เกียรติดำรงกุล |  |
| 2560 | หักลิ้นช้าง | คริสติน่า |  |
| 2560 | ยึดฟ้าหาพิกัดรัก | ไอริน, ไอรีน อารียะ, ไอรดา หาญโยธิน |  |
| 2561 | ในคืนหนาว แสงดาวยังอุ่น | หลิว, ลวิตา |  |
| 2562 | ผู้บ่าวอินดี้ ยาหยีอินเตอร์ | ชิโล, ชโลธร |  |
ผลงาน > มิวสิกวิดีโอ

ยอม  - มัสเกตเทียส์ คู่กับ เวียร์ ศุกลวัฒน์
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2560 | นายไข่เจียว เสี่ยว ตอร์ปิโด | นะโม |  |
| 2563 | เลิฟยู โคกอีเกิ้ง | แหม่ม | ภาคต่อจากละคร ผู้บ่าวอินดี้ ยาหยีอินเตอร์ |
ผลงาน > ละครเทิดพระเกียรติ

| พ> ศ. | ละคร | รับบท |
| --- | --- | --- |
| 2559 | ละครเทิดพระเกียรติชุด "ใต้ร่มพระบารมี" เรื่อง "คลื่นแห่งศรัทธา" | บัววรุณ |
ผลงานพิธีกร

โทรทัศน์
พ.ศ. 2565 : รายการ สมรภูมิกีฬา All Star Challenge (ผลิตโดย เซ้นส์ เอนเตอร์เทนเมนท์) ทุกวันอาทิตย์ เวลา 13.30-14.30 น. ทางช่อง 7 ร่วมกับ สมจิตร จงจอหอ, สมชาย เข็มกลัด, วิลาวัณย์ อภิญญาพงศ์, ปลื้มจิตร์ ถินขาว
รางวัล

มิสทีนไทยแลนด์ ปี 2009
ขวัญใจช่างภาพสื่อมวลชน จากเวที มิสทีนไทยแลนด์ ปี 2009
รางวัลยอดมณีตรีมูรติ 2013 สาขาดาราจิตอาสาผู้ช่วยเหลือสังคม
รางวัลคนดีต้นแบบ ส่งเสริมคุณธรรม 2014
รางวัล Star's Ligth Award 2014 สาขา Top sexy
รางวัล Star's Ligth Award 2014 สาขานักแสดงดาวรุ่ง
รางวัลหงส์ทอง สาขาคนไทยตัวอย่าง
เข้าชิงรางวัลนาฏราช ครั้งที่ 6 สาขานักแสดงสมทบหญิงยอดเยี่ยม จาก กุหลาบเล่นไฟ
รางวัลพิฆเนศวร ครั้งที่ 4 สาขานักแสดงดาวรุ่งหญิงยอดเยี่ยม จาก เพลิงตะวัน
รางวัลดาวรุ่งหญิงขวัญใจมหาชน Maya Awards 2016 จาก เพลิงตะวัน
รางวัล Maya Award 2019 สาขาดาราสุขภาพดี Best Healthy Star 2019
แหล่งข้อมูลอื่น

เซฟฟานี่ อาวะนิค ที่อินสตาแกรม
| ก่อนหน้า |  | เซฟฟานี่ อาวะนิค |  | ถัดไป |
| --- | --- | --- | --- | --- |
| ศรศิลป์ มณีวรรณ์ |  | มิสทีนไทยแลนด์  (2552) |  | ฮาน่า ลีวิส |
เต่าดงยะไข่

| เต่าดงยะไข่ |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Testudines
อันดับย่อย:: Cryptodira
วงศ์:: Bataguridae
สกุล:: Heosemys
สปีชีส์:: H.  depressa
ชื่อทวินาม
Heosemys depressa (Anderson, 1875)

เต่าดงยะไข่ หรือ เต่าป่าอาระกัน (อังกฤษ: Arakan forest turtle; ชื่อวิทยาศาสตร์: Heosemys depressa) เป็นเต่าบกที่พบในป่าลึกบริเวณเขตรัฐยะไข่ ประเทศพม่า ซึ่งเคยเชื่อว่าสูญพันธุ์ไปแล้ว แต่เมื่อ 7 กันยายน ค.ศ. 2009 สมาคมอนุรักษ์สัตว์ป่า (Wildlife Conservation Society : WCS) ได้ประกาศการค้นพบอีกครั้งจำนวน 5 ตัว
แหล่งข้อมูลอื่น

ข้อมูลที่เกี่ยวข้องกับ Heosemys depressa ที่วิกิสปีชีส์
คลองเดินเรือแมนเชสเตอร์

เส้นทางของคลองเดินเรือแมนเชสเตอร์
คลองเดินเรือแมนเชสเตอร์ (อังกฤษ: Manchester Ship Canal) เป็นคลองขุดในนอร์ทเวสต์อิงแลนด์ของอังกฤษ ที่เชื่อมเมืองแมนเชสเตอร์กับทะเลไอริช ซึ่งเริ่มจากแม่น้ำเมอร์ซีย์ ที่อีสต์แฮม ใกล้เอลสเมียร์พอร์ต, เชชเชอร์
ดูเพิ่ม

คลองของสหราชอาณาจักร
แหล่งข้อมูลอื่น

Manchester Ship Canal Official Website
The Building of Barton High Level Bridge
A documentary about the history of the Ship canal, in three parts
Manchester Ship Canal, a Virtual Tour
Manchester Region History Review Volume 8 1994, The Ship Canal: Raising the Standard for Popular Capitalism, Ian Harford
MSC Online tracking of vessels on the Ship Canal เก็บถาวร 2020-08-08 ที่ เวย์แบ็กแมชชีน
The Transport Archive: Archive images of the Manchester Ship Canal
University of Manchester Library Map collection: Manchester Ship Canal
Plan for Manchester ship canal, courtesy of the Baring archive เก็บถาวร 2019-12-28 ที่ เวย์แบ็กแมชชีน
Manchester Ship Canal Manchester Archives+
กฤษฎา สุภาพพร้อม

| กฤษฎา สุภาพพร้อม |
| --- | --- |
เกิด: 15 ธันวาคม พ.ศ. 2532 (35 ปี)
ส่วนสูง: 180 เซนติเมตร
อาชีพ: นักแสดง
ปีที่แสดง: 2554–ปัจจุบัน
ผลงานเด่น: ทองดี จากละคร คาดเชือก (2558)  บุญสม จากละคร จันทร์กระจ่างที่กลางทุ่ง (2562)  อนิรุทธิ์ จากละคร ร้อยป่า (2563)  
สังกัด: ช่อง 7 เอชดี (2555–ปัจจุบัน)
พิฆเนศวร: ดาวร้ายชายยอดเยี่ยม พ.ศ. 2562 - เชิงชายชาญ นักแสดงสมทบชายยอดเยี่ยม พ.ศ. 2564- ทานตะวันสีเพลิง
กฤษฎา สุภาพพร้อม  ชื่อเล่น บิ๊ก เกิดเมื่อวันที่ 15 ธันวาคม พ.ศ. 2532เป็นนักแสดงชาวไทย ปัจจุบันเขาเป็นนักแสดงในสังกัดสถานีช่อง 7 เอชดี
ประวัติ

จบการศึกษาระดับโรงเรียนมัธยมศึกษาที่โรงเรียนโยธินบูรณะ ปัจจุบันเขาจบการศึกษาระดับปริญญาตรีคณะบริหารการตลาดที่มหาวิทยาลัยหอการค้าไทย
การทำงาน

เขาเริ่มเข้าสู่วงการบันเทิงไทยจากเวทีการประกวดต่าง ๆ เขาได้โอกาสแสดงภาพยนตร์เรื่องแรก อันธพาล เมื่อในปี 2554 ภายหลังเขาได้ลงนามสัญญาในฐานะนักแสดงสังกัดสถานีช่อง 7 เอชดีเมื่อในปี 2555 เขามีผลงานละครเรื่อง นางแบบโคกกระโดน, แม่ปูเปรี้ยว เป็นต้น ปัจจุบันเขารับงานละครตลอดเรื่อยมา โดยจะรับบทร้ายเป็นส่วนใหญ่ เมื่อในปี 2560 เขามีผลงานละครเรื่อง หักลิ้นช้าง เป็นที่รู้จักกันในบทบาท  ดิลก บทบาทผู้ชายที่แสนดีโดยมีผู้ติดตามให้การตอบรับละครเรื่องนี้อีกคั่บคั่งทำละครเรื่องนี้ประสบความสำเร็จปัจจุบันเขาเป็นนักแสดงชาวไทยและเป็นรู้จักกันในประเทศไทยเป็นจำนวนมาก ปัจจุบันเขาเปิดร้านทำธุรกิจขายเครื่องดื่มน้ำมะม่วงชื่อร้าน Mango King แถวเมืองพัทยา อำเภอบางละมุง จังหวัดชลบุรี
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
| ปี พ> ศ. | เรื่อง | บทบาท |
| --- | --- | --- |
| 2555 | นางแบบโคกกระโดน | เคน |
| 2555 | แม่ปูเปรี้ยว | ปลิว |
| 2556 | อาญารัก | แช่ม |
| 2556 | ยมบาลเจ้าขา | อนุชา |
| 2556 | พรมแดนหัวใจ | พีรพงศ์ |
| 2557 | หนีก็ล่า ซ่าก็รัก | พอล |
| 2557 | หลานสาวนิรนาม | ศรัณย์ |
| 2558 | คาดเชือก | ทองดี |
| 2558 | เพลงรักเพลงลำ | ฝาจีบ |
| 2558 | เพื่อน-แพง | วีระ |
| 2559 | ไฟรักเกมร้อน | น.พ.ณัฐวุฒิ (หมอณัฐ) |
| 2559 | เพชรตัดเพชร | ร.ต.อ.มานพ |
| 2560 | หักลิ้นช้าง | ดิลก |
| 2560 | พริ้ง คนเริงเมือง | ไพโรจน์ |
| 2561 | ดอกหญ้าในพายุ | หาญ |
| 2561 | เชิงชายชาญ | บุญแท้ |
| 2562 | จันทร์กระจ่างที่กลางทุ่ง | บุญสม |
| 2563 | ร้อยป่า | อนิรุทธิ์ นรสิงห์ (รุท) |
| 2563 | คุณชายตำระเบิด | ปราญ |
| 2563 | ฟ้ามีตะวัน | แดนดนัย (แดน) |
| 2564 | กู้ภัยอาสารัก | ก่ำกึ่ง |
| 2564 | ทานตะวันสีเพลิง | ทัพไท (ทัพ) |
| 2564 | รางรักพรางใจ | ทิวธวัช ภูอรัญ (ทิว) |
| 2565 | นางสาวส้มหล่น | ศิการ ธัญสิทธิ์ |
| 2565 | เขยบ้านไร่สะใภ้ไฮโซ | หัสดี โอวัฒนา (ฮัท) |
| 2566 | ฮักหลายมายเลดี้ | สหภพ |
| 2568 | ทุกอณูฤทัย |  |
| 2568 | ลูกผู้ชายหัวใจเพชร | เอกพล |
| 2568 | ผีเสื้อสลับลาย | ทศพิธ |
ผลงาน > ละครเฉลิมพระเกียรติ

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2559 | ละครเฉลิมพระเกียรติชุด "ใต้ร่มพระบารมี" เรื่อง "อาทิตย์อับแสง" | ผู้กองสวัสดิ์ |
ผลงาน > ละครสั้น

2557 ฟ้ามีตา ตอน เศรษฐีต้นเดือน
2558 ฟ้ามีตา ตอน ตายแล้วฟิ้น
2559 ฟ้ามีตา ตอน พระใหม่
2561 ฟ้ามีตา ตอน แม่ที่น่ารังเกียจ
2566 พิภพมัจจุราช ตอน ค่าไถ่หรรษา
2566 ฟ้ามีตา ตอน ฉันไม่ได้บ้า
2567 โชน​ 7​ เขต​พิศวง​ ตอน​ ช่วยลูกยายด้วย
ผลงาน > ผลงานภาพยนตร์

อันธพาล (2555)
ผลงาน > ผลงานมิวสิกวิดีโอ

เพลง เหนื่อยข้างเขาดีกว่าเหงาข้างเธอ ศิลปิน เอ้ รัชฎา มาพล
เพลง อย่าตอบแทนความรักด้วยคำว่าสงสาร ศิลปิน จอม ปรินธณ์ภัค ภูมิจิตร
ผลงาน > ผลงานโฆษณา

MK Restaurants
แหล่งข้อมูลอื่น

กฤษฎา สุภาพพร้อม ที่อินสตาแกรม
กฤษฎา สุภาพพร้อม กฤษฎา สุภาพพร้อม ที่เฟซบุ๊ก
มณฑลของประเทศจีน

| เขตการปกครองระดับมณฑล |
| --- | --- |

หมวดหมู่: รัฐเดี่ยว
ที่ตั้ง:  สาธารณรัฐประชาชนจีน  สาธารณรัฐจีน
ก่อตั้ง: ค.ศ. 1947 (รัฐธรรมนูญสาธารณรัฐจีน)
จำนวน: สาธารณรัฐประชาชนจีน: 33-34* (31 เขตอำนาจโดยตรง + 2 เขตบริหารพิเศษ + 1 พื้นที่พิพาท*)สาธารณรัฐจีน: 22-70* (22 เขตอำนาจโดยตรง + 48 พื้นที่อ้างสิทธิ์*)
การปกครอง: รัฐเดี่ยว สาธารณรัฐสังคมนิยมพรรคการเมืองเดียว (ประเทศจีน) หนึ่งประเทศ สองระบบ (เขตบริหารพิเศษ) รัฐเดี่ยว สาธารณรัฐระบบรัฐสภาในระบอบกึ่งประธานาธิบดี (ไต้หวัน)
หน่วยการปกครอง: นครระดับกิ่งมณฑล, จังหวัด, เทศมณฑล
เขตการปกครองระดับมณฑล (จีน: 省级行政区; พินอิน: Shěngjí Xíngzhèngqū) หรือ เขตการปกครองระดับที่หนึ่ง (จีนตัวย่อ: 一级行政区; จีนตัวเต็ม: 一級行政區; พินอิน: yī-jí xíngzhèng qū) เป็นเขตการปกครองระดับสูงสุดของสาธารณรัฐประชาชนจีน มีทั้งหมด 34 แห่ง จำแนกเป็น 23 มณฑล (จีน: 省; พินอิน: shěng), 4 นครปกครองโดยตรง, 5 เขตปกครองตนเอง และ 2 เขตบริหารพิเศษ สถานะทางการเมืองของมณฑลไต้หวันและส่วนเล็ก ๆ ของมณฑลฝูเจี้ยนนั้นยังคงเป็นข้อพิพาท ซึ่งอยู่ภายใต้การปกครองของสาธารณรัฐจีน
ทุกมณฑลในจีนแผ่นดินใหญ่ (รวมทั้งมณฑลไหหลำ) จะมีคณะกรรมการพรรคคอมมิวนิสต์แห่งประเทศจีนประจำมณฑล (จีน: 省委; พินอิน: shěngwěi) นำโดยเลขาธิการ (จีน: 书记; พินอิน: shūjì) ซึ่งเลขาธิการคณะกรรมการพรรคมีอำนาจในการบริหารมณฑลมากกว่าผู้ว่าการมณฑล (จีน: 省长/直辖市长/自治区长; พินอิน: shěng zhǎng/ zhí xiá shì zhǎng/ zì zhì qū zhǎng)